Thoresen klar for KHL-semifinale
Thoresen var ikke involvert i noen av scoringene, men så lagkameratene gjøre jobben som sikret avansement fra kvartfinalen. SKA slo hovedstadslaget Atlant 4-2 i kamper i best av 7-serien. Dmitrij Vorobjev, Maxim Rybin og Maxim Afinogenov sørget for at gjestene ledet 3-0 tidlig i sluttperioden fredag. Den siste scoringen satte Ivan Neprjajev inn i tomt bur. Også Avangard Omsk og Dinamo Moskva er klar for semifinale i KHL-sluttspillet. Traktor Tsjeljabinsk leder 3-2 i kamper over Bars Kazan i kampen om den siste plassen.
Patrick Thoresen og SKA St. Petersburg gikk videre til semifinale i KHL-sluttspillet i ishockey med 4-0-seier over Atlant Moskva fredag.